Údajne už deti počas vnútromaternicového vývinu môžu prežívať orgazmus. A potom na tomto svete sa deti spoznávajú, cumľú si ruky, nohy a objavujú svoje telo a jeho reakcie na rôzne podnety. Jedným z objavov môže byť aj slasť, ktorú cítia pri dotykoch alebo trení svojich pohlavných orgánov. Zvyčajne je to normálne, no niekedy nás nadmerné zameranie dieťaťa na prežívanie slasti týmto spôsobom môže priviesť k tomu, že dieťa má nedostatok iných podnetov, prípadne je príliš preťažené alebo je v napätí či nepohode atď.
Rozhodne nie je vhodné, aby ste dieťaťu dávali najavo, že robí niečo zlé, že je nechcené, ak sa takto prejavuje a podobne. Vhodnejšie je odpútať pozornosť, zobrať ho na ruky a zaujať ho inou aktivitou, ktorú má rado, ktorá ho teší a podobne.